২১ মার্চ-২০১৬ সোমবার, বিকেল ৫টায় স্থানীয় শহীদ সাটু হলে বিশিষ্ট ক্রীড়া সংগঠক ও আমপাতা খেলাঘর আসরের উপদেষ্টা ইসরাইল সেন্টুর সভাপতিত্ত্বে আলোচনায় স্বাগত বক্তব্য রাখেন আমপাতা খেলাঘর আসরের সাধারণ সম্পাদক এবং ‘আলোকিত চাঁপাইনবাবগঞ্জের’ উদ্যোক্তা ও লেখক মাহবুবুল ইসলাম ইমন। সভায় সম্মানিত অতিথি ছিলেন জেলা প্রশাসক জাহিদুল ইসলাম। বিশেষ অতিথি ছিলেন চাঁপাই গম্ভীরার নানা খ্যাত মাহবুবুল আলম, চাকাস্থ চাঁপাইনবাবগঞ্জের অধিবাসীদের ‘দিয়াড়’ সংগঠনের সদস্য সচিব ও ঢাকায় অনুষ্ঠিতব্য জাতীয় গম্ভীরা উৎসবের সমন্বয়কারী, আরটিভির(ঢাকা) বার্তা সম্পাদক আনোয়ার হক, সুফি মাস্টারের পৌত্র মামুন রহমান ও প্রধান অতিথি সদর আসনের সংসদ সদস্য আব্দুল ওদুদের প্রতিনিধি-জেলা স্বেচ্ছাসেবক লীগের সাধারণ সম্পাদক অধ্যক্ষ আতিকুল ইসলাম।